b'\n_START_ARTICLE_\nFederalni kriminalisti\xc4\x8dki policijski ured (Njema\xc4\x8dka)\n_START_PARAGRAPH_\nFederalni kriminalisti\xc4\x8dki policijski ured Savezne Republike Njema\xc4\x8dke (njema\xc4\x8dki: Bundeskriminalamt) federalna je istra\xc5\xbeiva\xc4\x8dka policijska ustanova pod izravnom upravom Ministarstva unutarnjih poslova. D\xc5\xbeavno sjedi\xc5\xa1te Ureda nalazi se u Wiesbadenu, sa brojnim pokrajinskim sjedi\xc5\xa1tima i manjim uredima u svim ostalim saveznim dr\xc5\xbeavama. Osim dr\xc5\xbeavnog sjedi\xc5\xa1ta, po veli\xc4\x8dini i va\xc5\xbenosti isti\xc4\x8du se podru\xc5\xbenice u Berlinu i Meckenheimu kraj Bonna._NEWLINE_Ured je osnovan 15. o\xc5\xbeujka 1951. kao dr\xc5\xbeavna ustanova i u njoj je zaposleno oko 5.500 radnika, uglavnom policajaca i policijskih inspektora. Glavne zada\xc4\x87e ustanove su suradnja izme\xc4\x91u federalnih i dr\xc5\xbeavnih policijskih i vojnih snaga, borba protiv dr\xc5\xbeavnog i me\xc4\x91unarodnog organiziranog kriminala, planiranje i provedba protuteroristi\xc4\x8dkih akcija na podru\xc4\x8dju SR Njema\xc4\x8dke, briga za nacionalnu sigurnost i za\xc5\xa1tita ustavno-pravnog poretka i \xc5\xa1ti\xc4\x87enih osoba. Tako\xc4\x91er, nadle\xc5\xbena je za provedbu istraga ubojstava i drugih smrtonosnih prekr\xc5\xa1aja po\xc4\x8dinjenih na podru\xc4\x8dju svojeg djelokruga i izvje\xc5\xa1tavanje njema\xc4\x8dke javnosti i pu\xc4\x8dkog pravobranitelja o tijeku istrage._NEWLINE_Znanstveno-istra\xc5\xbeiva\xc4\x8dka skupina Ureda prva je u prou\xc4\x8davala pojam krimigeografije (kriminalisti\xc4\x8dke geografije).'